तहखाने के चटोरे
ऊपर आती हुई सीढ़ियों को ढूंढ़ने में हमें बहुत कठिनाई हुई,
लेकिन जैसे ही हमने आगे बढ़ने का फैसला किया, हमें यह मिला।
इससे मुझे बेचैनी महसूस हो रही है।
यह अभी भी गीला है।
कुछ ही समय पहले फ़ारिन यहाँ से गुज़रकर नीचे गई होगी।
बहुत तकलीफ़ हुई होगी उसे।
छठी मंज़िल में
प्राचीन बौनों द्वारा खोदी गई सुरंगों से बनी नहरें हैं।
कभी ना ख़त्म होने वाली विशाल और लंबी,
वे शहर के नीचे, नसों की तरह फैली हुई हैं।
पिछले कई सालों में यहाँ से बहुत सी चीज़ें बह कर गई होंगी।
पानी तो बेशक, लेकिन लोग, जानवर
साज़िशें, झूठ और अफवाहें,
पैसा और खून भी।
ब… बहुत ठंड है!
छठी मंज़िल में गर्मी और उमस होनी चाहिए।
शायद हम ग़लत जगह पर हैं।
नहीं, मैं इस रास्ते को पहचानता हूँ।
यह ज़रूर वही मंज़िल है जहां रेड ड्रैगन ने हम पर हमला किया था
और लगभग हमारा सफ़ाया कर डाला था।
इस तहखाने में दीवारें और रास्ते इधर-उधर खिसकते रहते हैं।
तो कोई हैरानी की बात नहीं, अगर तापमान भी बदले।
गर्मी से बेहतर तो ठंड है,
पर इस बर्फ़ और पानी के नीचे खून के निशान का पीछा करना मुश्किल है।
क्यों न हम वहां वापस चलें जहां हमारा लगभग सफ़ाया हो गया था?
यदि क्लीनर्स अभी तक उन तक नहीं पहुंच पाए हैं,
हो सकता है कि हम जो सामान पीछे छोड़ आए हैं, उसे वापस पा सकें।
आशा है फ़ारिन ठीक हो।
एक रेड ड्रैगन के लिए तो यह ठंड कठिन होगी।
ओह, क्या इसीलिए उसके पास पंख थे?
तो योजना क्या है?
शुरो को झांसा देकर यह बताने के बाद
कि तुम उस पागल जादूगर को मार गिराने जा रहे हो,
तुम्हारे मन में कुछ तो है, है ना?
उस बारे में…
फ़ारिन, देरु गारो नाम के किसी इंसान को ढूंढ़ रही थी।
उस पागल जादूगर ने रेड ड्रैगन को यह आदेश दिया था।
यह भी कारण है कि ड्रैगन बिना नींद के एक अलग मंज़िल पर घूम रहा था।
देरु गारो?
वह कौन है?
नाम सुना सा लग रहा है।
वह एक राजा था।
देरु गारो गोल्डन सिटी का आख़िरी राजा था
जो एक सहस्राब्दी पहले उजड़ गया।
इस तहखाने में हर जगह उसकी प्रशंसा करते हुए शिलालेख हैं।
यह वही है!
खुदाई में मिले सामान पर भी उसका नाम है।
एक मिनट रुको।
क्या देरु गारो नहीं…
हाँ।
जब इस तहखाने की खोज हुई
तो वह सतह पर प्रकट हुआ, धूल में बदला और गायब हो गया।
तो, यह पागल जादूगर
एक रेड ड्रैगन को आदेश देकर तहखाने का पुनर्निर्माण कर रहा है,
एक ऐसे राजा को खोजने के लिए जो सदियों पहले गायब हो गया था?
पागल जादूगर ने अपनी आँखों के सामने पिछले राजा को मरते देखा था।
तब से, उसे डर है कि राजा के बेटे देरु गारो का भी यही हाल होगा।
इसीलिए उसने सोचा, हम हत्यारे हैं और उसने हम पर हमला कर दिया।
अरे? तुमसे ऐसा किसने कहा?
क्या तुमने यह कहानी बनाई?
नहीं, दरअसल,
मैं उन जीती-जागती पेंटिंग्स में पागल जादूगर से टकराया।
इस तरह मुझे पता चला।
याद है, जब मैंने उन चित्रों में से कुछ खाने के बाद
किसी के मुझ पर गुस्सा होने के बारे में बताया था?
क्या कहा?
-तुम्हें यह पहले बता देना चाहिए था! -मैंने उसे उस वक़्त नहीं पहचाना था!
अच्छा।
तो तुमने अतीत को फिर से जी लिया।
पक्का, वह पागल जादूगर एक एल्फ़ है, है ना?
क्या एल्फ़ सच में एक सहस्राब्दी तक ज़िंदा रह सकते हैं?
दूर अतीत में इसके रिकॉर्ड मौजूद हैं,
लेकिन अब वे 500 सालों तक ही ज़िंदा रह सकते हैं।
बस?
वैसे, अगर वह अपनी इच्छा से दूसरों की ज़िन्दगी नियंत्रित कर सकता है,
तो अपनी उम्र बढ़ाना उसके लिए आसान काम होगा।
नामुमकिन!
अपने जादू से अपनी उम्र बढ़ाना
लंबे समय तक जीने के लिए ख़ुद को खाने जैसा है।
खैर,
अगर उसने हमें राजा का दुश्मन समझकर
हम पर हमला किया…
शायद हम उससे बात करके उसकी ग़लतफ़हमी दूर कर सकते हैं।
हवा तेज़ होती जा रही है।
बहुत ठंड है!
मुझे सामने कुछ नज़र नहीं आ रहा है।
तुम सब मुझे सुन सकते हो?
तुम सब अब भी मेरे साथ हो?
तुम कहाँ हो, दाईओस?
मुझे कुछ नहीं दिख रहा है!
हम यहाँ अलग होने का जोखिम नहीं उठा सकते!
सब लोग, हाथ पकड़ो!
हम ऐसे आगे नहीं बढ़ सकते।
वहाँ एक सुरंग है!
चलो, उसके अंदर चलें!
क्या सब यहाँ हैं?
चिरू?
यहाँ हूँ।
मैं ठीक हूँ।
मारूशिरु?
हाँ।
मैं यहाँ हूँ।
सेन्शि?
हाँ।
मैं ठीक हूँ।
राहत की बात है।
हैं?
-मारूशिरु, बत्ती जलाओ, प्लीज़? -हम्म? यह क्या था?
लगता है यह जगह एक जेल हुआ करती थी।
खैर, एक पल मुझे चिंता हो गई थी कि…
-हैं? -हैं?
-नामुमकिन! -नामुमकिन!
-हैं? -हैं?
-यह क्या है? -यह क्या है?
हमारी शक्ल के और भी हैं!
हद है! यह क्या चल रहा है?
क्या यह भ्रम का जादू है?
नहीं।
मुझे लगता है ये बहुरूपिए हैं।
बहु… क्या?
तुम उन्हें नहीं जानती?
वे राक्षस हैं जो समय-समय पर मेरे गृहनगर में वापस आ जाते हैं।
घने कोहरे या बर्फ़ीले तूफ़ान में पहाड़ियों या खेतों के बीच पैदल चलते समय
तुम अचानक देखते हो कि तुम्हारा दल या परिवार कई गुना बढ़ गया है।
लेकिन वे बहुरूपिए हैं जो उनके जैसे होने का नाटक करके, घुलमिल जाते हैं।
तुम्हारा गृहनगर ख़तरनाक लग रहा है।
क्या वे किसी प्रकार की परियाँ हैं?
क्या वे शरारत करते हैं?
अगर तुमने समझदारी नहीं दिखाई, वे असल को खा जायेंगे और उसकी जगह ले लेंगे।
क्या?
अब हमें ढोंगियों का पता लगाना होगा!
मुझे खाना होगा।
बढ़िया अचार है।
मान लो, जितने दाईओस वहाँ खड़े हैं…
यह साफ़ है कि वे ढोंगी हैं।
सही कहा।
ऐसा लगता है, उन्हें राक्षसों के बारे में ज़्यादा जानकारी नहीं है।
कहते हैं कि बहुरूपिए प्राणियों के दिमाग़ को पढ़ सकते हैं
और उन लोगों की शक्ल के बन जाते हैं जिनके वे करीब हैं।
वहाँ जो मेरे तीन रूप हैं
शायद तुम सब के दिमाग़ में मेरी छवि जैसे हैं।
सही कहा।
अगर तुम ध्यान से देखो,
ये सभी थोड़े अलग दिखते हैं।
तो फिर, क्या तुम उससे निपटना शुरू कर सकते हो?
क्या?
वह साफ़ तौर पर एक ढोंगी है।
सही कहा।
ग़लत समझा है मुझे!
करीब से देखो!
-मैं जादू इस्तेमाल करूंगी! काला जादू! -चिढ़ हो रही है मुझे।
मेरी ऐसी छवि किसके दिमाग़ में है?
वे दोनों भी साफ़ तौर पर ढोंगी हैं।
कैसे पता?
हाँ?
करीब से देखो!
मेरा स्कार्फ़, मफलर नहीं है।
और सेन्शि के हेलमेट का नॉच गायब है।
अब जब तुमने बताया…
वे दोनों सीधे दाईओस के दिमाग़ में बसी छवि से निकले हैं।
उसके दिमाग़ में बसी हमारी छवि बहुत अस्पष्ट है।
क्या उन्हें यूं ही छोड़ देना ठीक रहेगा?
वे इंसानों जितने बुद्धिमान नहीं हैं।
लेकिन अगर हमने उन्हें चोट पहुंचाई, वे लड़ाई करेंगे।
और मैं इस स्थिति में अनजान राक्षसों से नहीं लड़ना चाहूंगा।
आओ, शांति से इन झूठों का भांडा फोड़ें और उनसे एक ही बार में निपटें!
बहुत अच्छी बात है कि उसमें जोश है, पर…
क्या वह सच में ढोंगियों को पहचान सकता है?
मुझे इतना यक़ीन नहीं है।
अभी भी छह ढोंगी बचे हैं।
जब वे सभी एक लाइन में खड़े होते हैं, तो सारे अंतर बिल्कुल साफ़ हो जाते हैं।
लेकिन जैसे ही हम ऐसा करते हैं, हमारे मन की धुंधली छवियाँ सही हो जाती हैं।
हमें जल्द ही इस बात की तह तक जाना होगा।
हर मारूशिरु का हेयर स्टाइल अलग है।
मुझे याद नहीं आ रहा, पिछली बार जब मैंने उसे देखा था तो उसके बाल कैसे थे।
-याद नहीं? -याद नहीं?
यह स्टाइल बहुत अनोखी है, तो तुम्हें याद होना चाहिए!
याद करो!
उस बर्फ़ीले तूफ़ान में बहुत ठंड थी, इसलिए मैंने इसे खोल दिया।
उनके बालों की बनावट बिल्कुल ख़राब है।
जादूगरनी के लिए बाल बहुत अहम हैं।
ये सब उसके जैसी बातें कर रहे हैं।
वैसे, हमारे मन में उसकी यही छवियाँ हैं।
समझ गई!
हम उन जानकारियों के बारे में पूछ कर सच का पता लगा सकते हैं,
जो बस मेरे असल रूप को पता हैं!
उनसे अपनी माँ का, शादी से पहले के उपनाम का अंदाज़ा लगाने के लिए मत पूछना।
नहीं।
जादू की किताब!
देखो?
एक तो ज़रूर नकली है।
पर बाकी दो असली लगते हैं।
क्या? ओह, चलो भी!
उसके मंत्रों का व्याकरण पूरी तरह गड़बड़ है!
मैं भी यही कहनी वाली थी!
हमारे सामान से, हमें धोखेबाज़ों को पहचानने में थोड़ी मदद मिलनी चाहिए।
सेन्शि, हमें अपना गियर दिखाओ।
उन तीनों को ले जाओ!
हम इन्हें दो-दो तक सीमित करने में कामयाब रहे,
पर हम अब फिर से अटक गए।
हमें अब तीन और ढोंगियों का पता लगाना है।
ठीक है। चलो खाना खाते हैं।
-इस परिस्थिति में? -इस परिस्थिति में?
पहचान करने के लिए, अब हम हुलियों पर निर्भर नहीं कर सकते।
हमें उनके व्यवहार के आधार पर फैसला करना होगा।
सब खाना पकाएंगे और मैं करीब से नज़र रखूंगा।
इस तरह मैं ढोंगियों का पता लगाऊंगा।
उसे एहसास नहीं हुआ कि वह पागल जादूगर से टकराएगा
या शुरो की भावनाओं को समझेगा।
उसे यह भी याद नहीं है कि वह कबरू से पहले कहाँ मिला था।
क्या हम सच में दाईओस के निरीक्षण कौशल पर भरोसा कर रहे हैं?
-मैं चिंतित हूँ। -मैं चिंतित हूँ।
मुझे यह पता लगाना है, मेरे कौन से साथी ढोंगी राक्षस हैं।
यही मौका है, खोया हुआ विश्वास वापस पाने का।
मैं अपने दोस्तों को और निराश नहीं करना चाहता।
मुझे उन छोटे-छोटे अंतरों को ज़रूर समझना चाहिए!
हम दाईओस की बात कर रहे हैं।
उसे ढोंगी राक्षस ज़्यादा आकर्षक लग सकते हैं।
-ऐसा हो सकता है। -ऐसा हो सकता है।
-हमें ख़ुद कुछ करना होगा! -हमें ख़ुद कुछ करना होगा!
मैं चीज़ों पर नज़र रखूंगा।
तुम सब को शुभकामनाएं।
हद है।
हम क्या पका रहे हैं?
हमें वे चीज़ें मिल गई हैं जो मुझे पांचवीं मंज़िल पर मिली थीं
और लेडी माईज़रु से मिले वे सामान।
हमारे पास बढ़िया सामग्री है जिससे हम बनाएँगे…
एक और बात।
मैं चाहता हूँ कि सभी जोड़े में एक व्यंजन पकाएं।
-क्या? -क्या?
जब आप एक साथ काम करेंगे तो मैं व्यवहार में अंतर देखूंगा।
तुम सब इसकी रेसिपी सेन्शि से ले सकते हो।
तो, तुम सब,
तैयार हो?
खाना पकाना शुरू करो!
पहले, चिरूचाक्कू टीम।
मांस काटो।
अंडा और मसाला एक साथ मिलाओ।
चिरूचाक्कू ए गलियारे के बीच में बैठा था,
जबकि चिरूचाक्कू बी काम करने से पहले एक लकड़ी के बक्से के ऊपर बैठा था।
तुम क्या लिख रहे हो?
अजीब लग रहा है!
यह नहीं खुलेगी। दाईओस, मेरी मदद करो।
उससे नहीं खुला!
तुमने देखा? बी ढोंगी है!
अरे? तुमने ऐसा क्यों कहा?
तुम समझी नहीं?
यह मेरे सिद्धांतों और गौरव की बात है।
लोग एक दूसरे की मदद करते हैं, चिरूचाक्कू।
मुझे लगता है, तुम बहुत चिड़चिड़े हो रहे हो।
अब जब मैंने करीब से देखा, तो ए की नज़र बुरी लग रही है।
अरे।
हमारा चिरूचाक्कू उससे ज़्यादा प्यारा है।
छोड़ो!
द… दाईओस, तुम अंतर बता सकते हो, है ना?
चिरूचाक्कू ए…
हाव-भाव में तो वह स्वार्थी लग रहा है।
शायद वह ढोंगी हो।
मैं इस बारे में सोचूंगा।
खाना पकाते रहो।
डोल्ट।
उसने आम भाषा में मेरा अपमान किया।
अगली है, मारूशिरु टीम।
मुझे पता है, पूछने में थोड़ी देर हो गई, पर यह कौन सा अंडा है?
यह चुड़ैल का अंडा है।
मुझे लगा, मैंने शुरू में ही कह दिया था,
कोई मानवीय राक्षस नहीं चलेगा!
कुछ दिनों से मैं समझौते किए जा रही हूँ, पर अब बहुत हुआ!
मारूशिरु बी हमेशा की तरह अपने काम में व्यस्त है।
लगभग अति होने की हद तक।
दूसरी तरफ़…
कटा हुआ ड्रायड उबालो।
क्या ख़याल है, मारूशिरु ए?
इसे लेकर मुझ में कोई जोश नहीं,
पर मैंने मछली-मानव के अंडे और ड्रायड खाए हैं पहले।
मैं अब इस बारे में हंगामा नहीं करूंगी।
मैं फ़ारिन को बचाने के लिए कुछ भी करूंगी।
अरे!
मैं भी फ़ारिन को बचाने के लिए कुछ भी करूंगी!
तुम्हारे इरादे में कुछ कमी है, बी।
मेरा मतलब है, ऐसा नहीं है कि चुड़ैल का अंडा खाने से, कुछ भी ठीक हो जाएगा!
जब ड्रायड चॉपस्टिक के लिए पर्याप्त नरम हो जाएं, तो उन्हें छान लो,
और उन्हें कुछ मसाले के साथ मसल लो।
अरे! यह तो मुश्किल है।
दोनों ही मारूशिरु की तरह बात कर रही हैं।
और आख़िर में, सेन्शि टीम।
चुड़ैल के अंडे कहाँ मिलते हैं?
एक पुराने घर के खंडहर में एक घोंसला था।
जितना मिला, मैंने सब इकट्ठा कर लिया।
मांस को एक सेंटीमीटर के चौकोर टुकड़ों में काट लो।
आख़िरकार,
अंडे में सारे…
…ज़रूरी पोषण होते हैं।
धीमी आंच पर चावल के साथ सामग्री को भूनो और मसाला डालो।
शुरो को चावल बहुत पसंद था।
यह साहसी लोगों के लिए ज़रूरी पोषक तत्वों से भरपूर है।
हम भाग्यशाली हैं कि हमारे हाथ कुछ लगे।
मेरे विपरीत, जो राक्षसों को परखने के लिए उत्सुक है,
सेन्शि चीज़ों को एक कदम और गहराई से देखता है।
मैं स्वाद और पोषण पर उसके ध्यान की बराबरी नहीं कर सकता।
सभी व्यंजन स्वादिष्ट लग रहे हैं।
मैं ढोंगियों को बस इस आधार पर नहीं पहचान सकता कि वे कितने कुशल हैं।
कोई भी इसका ज़िक्र नहीं कर रहा है, इसलिए मैं पूछने जा रही हूँ।
क्या सिर्फ़ मैं अच्छी दिखती हूँ या सेन्शि बी भी?
वह हमेशा से ऐसा ही रहा है।
सेन्शि हमेशा से मस्त रहा है।
-हैं? -हैं?
क्या यह बौनों के बारे में कोई रूढ़िवादी विचार है?
सेन्शि इतना सुस्त नहीं दिखता।
सेन्शि मस्त है।
व्यंजन लगभग तैयार हो चुके हैं, पर क्या तुमने अभी तक कोई फैसला लिया?
सच कहूँ तो,
मैं हैरान हूँ।
उन सभी को ऐसा लगता है कि वे असली और नकली दोनों हो सकते हैं।
मुझसे हमारे दिमाग़ में पैदा हुए भ्रमों को पहचानने के लिए कहना
शुरुआत से ही काफी ग़लत है।
इंसानों के वेश में राक्षसों का शिकार करना दिलचस्प हो सकता है,
लेकिन यहाँ हम भ्रम से निपट रहे हैं।
राक्षसों का शिकार?
यह हो चुका है!
पाँचवीं मंज़िल की यादें पिलाफ़
मीठा ड्रायड
पूरी पाँचवीं मंज़िल पिकाटा
ठीक है, सब लोग, खाना खाते समय मेरी बात सुनो।
जिन्हें मैंने असली माना है, वे हैं…
चिरूचाक्कू ए!
वह स्वार्थी, जिसकी नज़र बुरी है!
मारूशिरु बी!
वह जो चुड़ैल का अंडा नहीं खाना चाहेगी, भले ही वह फ़ारिन के लिए ही क्यों न हो!
और सेन्शि ए!
जो सुस्त दिखता है!
तो,
प्लीज़ सलाखों के पीछे जाओ, ढोंगियों।
-एक मिनट रुको! -एक मिनट रुको!
तुम्हें वह असली क्यों लगा?
वह साफ़ तौर पर ढोंगी है!
तुम्हें ऐसा क्यों लगा?
बस अंदाज़ा है।
खैर, मैं बाद में समझाऊंगा।
पहले, इन ढोंगियों से छुटकारा पाते हैं।
ब…
बस अंदाज़ा है?
छुटकारा पाते हैं?
जैसा कि मैंने सोचा था, उस पर भरोसा नहीं किया जा सकता।
हमें अपनी मदद…
ख़ुद करनी होगी।
मैं चाहे जिसे भी चुनता, यह तो होना ही था।
बहुरूपिया उन राक्षसों के लिए एक व्यापक शब्द है
जो अन्य प्राणियों की नकल करते हैं।
कुछ आवाज़ों की नकल करते हैं, दूसरों को वश में करते हैं,
या अपना रूप बदलते हैं।
यह राक्षस उन श्रेणियों में से एक में आता है।
राक्षस खाना नहीं बना सकते।
शायद वे भ्रम पैदा कर रहे हैं, जैसा कि मारूशिरु ने कहा था।
यह देखते हुए कि वे इंसानों और जानवरों को निशाना बनाते हैं,
वे शायद मांसाहारी या सर्वाहारी हैं।
वे डरपोक हैं और उनमें अपने शिकार पर सीधे हमला करने की ताकत नहीं है।
यह जगह ठंडी है, यहाँ अंधेरा है और बहुत कम दिखाई देता है।
वे ऐसे जानवर हैं जो ठंड सहन कर सकते हैं और गंध और सुनने पर निर्भर होते हैं।
हवा का रुख उस तरफ़ है।
हमारा दुश्मन शायद हमारे थकने का इंतज़ार कर रहा है।
अपनी तलवार को चारों ओर घुमाने से वह नहीं कटेगी।
मैं क्या करूँ?
केंसुके भी बहुत शांत है।
शायद यह इस ठंड में मर जाए।
किसी जानवर को मारने के लिए, आपको उसी की तरह लड़ना होगा।
मैं पासा पलट दूँगा और शिकारी को शिकार बना दूँगा।
थोड़ी देर हो गई है, पर मैं वह चीज़ आज़माऊंगा।
एक कुत्ता?
वह बढ़िया है!
नहीं, वह शिकारी कुत्ता है!
जहाँ तक मुझे याद है, मैं कुत्तों के साथ रहा हूँ।
उन्होंने मुझे हर तरह की चीजें सिखाईं।
शिकार कैसे करना है,
अपने से अधिक ताकतवर प्राणी को कैसे मार गिराना है।
अब, मैं तुम्हें सिखाऊंगा!
वह बढ़िया है!
वह सच में बढ़िया है!
एक कुत्ते की तरह!
तुम शिकारी नहीं,
शिकार हो!
तुम सब, देखो! भ्रम!
आख़िरकार, यह अपनी असलियत पर आ गया।
अगर तुम जानवर हो, तो नियम जानते हो।
इस लड़ाई में,
जो पहले लड़खड़ाता है, वह हारता है!
-दाईओस! -दाईओस!
तुम ज़िंदा हो, दाईओस?
मतलब, तुम होश में हो?
हाँ।
मुझे बहुत सी बातें कहनी हैं,
पर तुमने अपनी तलवार क्यों नहीं निकाली?
अपना किरदार निभाते-निभाते मैं जज़्बातों में बह गया।
एक भी खाना ठीक से नहीं बन पाया।
आख़िरकार, वे भ्रम से बनाए गए थे।
चलो इन्हें फिर से बनाते हैं।
ख़ैर,
तुम्हारे मन की बात सटीक निकली, दाईओस।
तुम्हें पता कैसे चला?
शायद, इस बात से कि तुम राक्षसों से कैसे निपटते थे।
सबसे पहले, मैंने देखा कि चिरूचाक्कू एक लकड़ी के बक्से पर बैठा था।
वे मिमिक्स और टेंटकल्स के लिए छिपने के प्रमुख स्थान हैं।
यह तथ्य कि वह इससे पूरी तरह से बेफ़िक़्र लग रहा था, मुझे खटक रहा था।
एक पुराने घर के खंडहर में एक घोंसला था।
जितना मिला, मैंने सब इकट्ठा कर लिया।
यह सोचते हुए कि तुम्हें पर्यावरण में संतुलन की कितनी चिंता है,
वह बात बेतुकी लग रही थी।
मेरा मतलब है, ऐसा नहीं है कि चुड़ैल का अंडा खाने से, कुछ भी ठीक हो जाएगा!
आख़िर में, वह तथ्य कि मारूशिरु ने उबला पानी फेंक दिया था।
अगर वह अनडिने से सतर्कता बरत रही थी तो उसने जो किया, वह लापरवाही थी।
और उसकी बेपरवाही ने मुझे चिंता में डाल दिया।
ऐसी स्थिति में, उसकी लापरवाही मुझे ज़्यादा वास्तविक लगी।
अच्छा।
मुझे अच्छा लगा।
अब मैं तुम्हारे बारे में बेहतर राय रखता हूँ, दाईओस।
भले ही तुम्हारा नज़रिया थोड़ा हटकर है।
पर फिर भी,
भ्रम के पार देखना व्यावहारिक रूप से नामुमकिन है।
आख़िरकार, इस राक्षस ने ज़िंदा रहने के लिए उसी एक तरकीब पर भरोसा किया।
और मैंने सोचा…
पर मैंने मछली-मानव के अंडे और ड्रायड खाए हैं पहले।
उस बात ने तुम्हारा ध्यान खींचा।
मतलब, मैंने पहले कभी मछली-मानव के अंडे नहीं खाए हैं।
सही कहा ना?
उस दिन हमने जो दलिया खाया था, क्या वे उसमें थे?
मीठा भी तैयार है।
-वाह! -वाह!
बहुत समय से हमने कुछ मीठा नहीं खाया।
चाय के बारे में क्या ख़याल है?
मुझे पूरा यक़ीन है कि हमें जो सामान मिला उसमें चाय की पत्तियां भी थीं।
शायद तुमने उसे कहीं और रख दिया होगा।
नहीं, मुझे यक़ीन है मैंने उसे यहीं रखा था।
वह चावल…
यहाँ कोई नहीं है।
मारूशिरु!
अपने हथियार डाल दो और बिना हिले खड़े रहो।
चलो, शान्ति से यह बात सुलझाते हैं।
संवाद अनुवादक: प्रीति जनार्धनन